ΚΑΝΟΝΙΣΜΟΣ (ΕΚ) αριθ. 2791/95 ΤΗΣ ΕΠΙΤΡΟΠΗΣ της 1ης Δεκεμβρίου 1995 που τροποποιεί τον κανονισμό (ΕΚ) αριθ. 2402/95 για την έναρξη της προληπτικής απόσταξης που αναφέρεται στο άρθρο 38 του κανονισμού (ΕΟΚ) αριθ. 822/87 για την περίοδο 1995/96

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 σχετικά με την κοινή οργάνωση της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΚ) αριθ. 1544/95 (2), και ιδίως το άρθρο 38 παράγραφος 5,

Εκτιμώντας:

ότι ο κανονισμός (ΕΟΚ) αριθ. 2721/88 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2181/91 (4), καθόρισε τις λεπτομέρειες εφαρμογής εθελοντικών αποστάξεων που προβλέπονται στα άρθρα 38, 41 και 42 του κανονισμού (ΕΟΚ) αριθ. 822/87 7 ότι πρέπει, για λόγους σαφήνειας και για διευκρινιστικούς λόγους, να επαναληφθούν ορισμένες διατάξεις που περιλαμβάνονται στον εν λόγω κανονισμό 7 ότι ο κανονισμός (ΕΚ) αριθ. 2402/95 της Επιτροπής (5) όρισε την έναρξη της προληπτικής απόσταξης που αναφέρεται στο άρθρο 38 του κανονισμού (ΕΟΚ) αριθ. 822/87 για την περίοδο εμπορίας 1995/96 7 ότι πρέπει, για να διευκολυνθεί το διοικητικό έργο των εθνικών διοικήσεων, η ημερομηνία λήξης της προθεσμίας για την κατάθεση της σύμβασης απόσταξης να είναι μεταγενέστερη της ημερομηνίας που προβλέπεται για την κατάθεση των δηλώσεων εσοδείας και παραγωγής που πρέπει να υποβάλλονται δυνάμει του κανονισμού (ΕΟΚ) αριθ. 3929/87 της Επιτροπής της 17ης Δεκεμβρίου 1987 σχετικά με τις δηλώσεις εσοδείας, παραγωγής και αποθεμάτων προϊόντων του αμπελοοινικού τομέα (6), όπως τροποποιήθηκε τελευταία από τον κανονισμό (ΕΚ) αριθ. 1991/94 (7) 7 ότι τα περιορισμένα κατά την έναρξη περιόδου εμπορίας αποθέματα, σε σχέση με άλλες παρόμοιες περιόδους, και η προβλεπόμενη κατάσταση της εσοδείας, καθιστούν δυνατή την προσαρμογή ορισμένων ισχυουσών διατάξεων προκειμένου να πραγματοποιηθεί η προληπτική απόσταξη της μεγαλύτερης δυνατής ποσότητας οίνων 7 ότι, πρέπει, συνεπώς, να μετατεθούν οι προβλεπόμενες προθεσμίες 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης των Οίνων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 1 του κανονισμού (ΕΚ) αριθ. 2402/95 τροποποιείται ως εξής:

1. Στην παράγραφο 1:

- στο τρίτο εδάφιο, η ημερομηνία «30 Νοεμβρίου 1995» αντικαθίσταται από την ημερομηνία «27 Δεκεμβρίου 1995»,

- στο πέμπτο εδάφιο, η ημερομηνία «8 Δεκεμβρίου 1995» αντικαθίσταται από την ημερομηνία «17 Ιανουαρίου 1996»,

- στο έκτο εδάφιο, οι ημερομηνίες «15 Δεκεμβρίου 1995» και «15 Ιανουαρίου 1996» αντικαθίστανται από τις ημερομηνίες «22 Ιανουαρίου 1996» και «12 Φεβρουαρίου 1996», αντιστοίχως.

2. Στην παράγραφο 2, η ημερομηνία «15 Μαρτίου 1996» αντικαθίσταται από την ημερομηνία «15 Μαΐου 1996».

3. Στην παράγραφο 3, προστίθεται, στο τέλος του δευτέρου εδαφίου, το ακόλουθο κείμενο:

«Αντίθετα, εάν η παράδοση η οποία σχετίζεται με σύμβαση ή δήλωση απόσταξης πραγματοποιείται εντός των πέντε εργάσιμων ημερών που έπονται της λήξης της τελευταίας προβλεπόμενης προθεσμίας, η εγγύηση αποδεσμεύεται κατά το ήμισυ.».

4. Η παράγραφος 5 αντικαθίσταται από το ακόλουθο κείμενο:

«5. Οι διατάξεις του κανονισμού (ΕΟΚ) αριθ. 2721/88 εφαρμόζονται με την επιφύλαξη των ακόλουθων διατάξεων:

α) δεν προβλέπεται καμία προσαρμογή προς τα πάνω των ποσοτήτων για τις οποίες έχουν υπογραφεί συμβάσεις μετά την υποβολή του συμβολαίου ή της δήλωσης. Η μέγιστη έκταση, σε εκτάρια, που πρέπει να ληφθεί υπόψη είναι εκείνη που εμφαίνεται στη δήλωση παραγωγής, για τον επιτραπέζιο οίνο που έχει παραχθεί 7 β) για την Ελλάδα, η έκταση που πρέπει να χρησιμοποιείται για τον υπολογισμό της ποσότητας επιτραπέζιων οίνων ή οίνων κατάλληλων για την παραγωγή επιτραπέζιων οίνων, που οι παραγωγοί μπορούν να αποστάξουν, λαμβάνεται από τη διαίρεση διά του 57 της ποσότητας που εμφαίνεται ως οίνος στη στήλη «επιτραπέζιοι οίνοι» της υποβληθείσας δήλωσης παραγωγής 7 γ) το άρθρο 6 παράγραφοι 1 και 4 δεν εφαρμόζονται 7 δ) κατά παρέκκλιση από το άρθρο 6 παράγραφος 5, η ελάχιστη ποσότητα οίνου προς απόσταξη περιορίζεται σε 5 hl για τους γερμανούς και αυστριακούς παραγωγούς.».

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 1 Δεκεμβρίου 1995.

Για την Επιτροπή Franz FISCHLER Μέλος της Επιτροπής